Ce au discutat Nicușor Dan și Elena Lasconi la întâlnirea despre alegerile prezidențiale. Mesajele celor doi lideri
Președinta USR Elena Lasconi și Nicușor Dan au avut, miercuri o întâlnire la sediul partidului, în care au clarificat subiecte care țin atât de administrația locală a Bucureștiului, cât și de alegerile prezidențiale reluate anul acesta. Despre candidaturile la alegeri, cei doi au concluzionat că vor lua cea mai bună decizie „pentru ca izolaționiștii să fie marginalizați, iar jocurile de culise, făcute de un sistem vechi și corupt, securist, să fie învinse în mod democratic”. Primarul Capitalei a precizat că discuția a fost una prietenească și că rămâne în competiția pentru Palatul Cotroceni.